See diskussioon, muide, on väga palav. Ütleme, kui me arvame, et Euroopas mõned asjad lähevad suhteliselt formaalselt - lepitakse kokku pikki perspektiive, kõik tõstavad ühtemoodi kätt - siis siin olid väga palavad diskussioonid, sest haridussüsteemid vaatamata  sellele, et neid on ühtlustatud ka viimasel ajal, on suhteliselt erinevad. Saksamaa, Austria ja Ühendatud Kuningriik näiteks olid väga selgelt selle indikaatori vastu, et mõõdetaks 40 protsendi peal kõrgharidusega inimeste osakaalu. Ja neil on õigus olla erinevatel seisukohtadel ja seetõttu indikaator on soovituslik eesmärk ja ta lauaga ei lajata kõigile teistele ühiskondadele ka.